దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
సచిన్‌కి అప్పట్లో సెలక్టర్ల నుంచి చేదు అనుభవం
కెరీర్‌లో ఫస్ట్‌ సెలక్షన్‌ టైమ్‌లో‌నే సచిన్‌కి నిరాశ ఎదరైందట. ఆటని మరింత మెరుగు పర్చుకోవాలని సూచిస్తూ అతడ్ని కనీసం జట్టులోకి కూడా సెలక్టర్లు ఎంపిక చేయలేదట.
Samayam Telugu | Updated:
Oct 26, 2019, 01:27PM IST
Sachin Tendulkar
కెరీర్‌లో ఫస్ట్ సెలక్షన్ ట్రయల్స్‌ని గుర్తు చేసుకున్న సచిన్
బాగా ఆడుతున్నా.. సెలక్టర్లు పక్కన పెట్టడంతో నిరాశకి గురైనట్లు వెల్లడి
24 ఏళ్లపాటు భారత్ జట్టుకి ఆడి 100 శతకాలు బాదిన సచిన్
విజయం సాధించాలంటే కష్టపడాలి తప్ప.. అడ్డదారులు వద్దని సూచన
సచిన్ టెండూల్కర్ రికార్డుల రారాజు.. క్రికెట్ ప్రపంచంలోనే వంద శతకాల మార్క్‌ని అందుకున్న ఏకైక క్రికెటర్. కానీ.. కెరీర్‌ తొలినాళ్లలోనే సెలక్టర్ల నుంచి సచిన్‌కి చేదు అనుభవం ఎదురైందట. జట్టులోకి అతడ్ని ఎంపిక చేయని సెలక్టర్లు.. ఇంకా ఆటని మెరుగు పర్చుకోవాలని సూచించినట్లు సచినే స్వయంగా వెల్లడించాడు.
Read More: టీ20 లీగ్‌లో ఆడబోతున్న సచిన్, సెహ్వాగ్
ముంబయిలోని ఓ స్కూల్ విద్యార్థులతో సచిన్ మాట్లాడుతూ ‘పదకొండేళ్ల వయసులో నా క్రికెట్ జర్నీ ప్రారంభమైంది. అప్పట్లో నా మైండ్‌లో ఒక్కటే ఉండేది. అది భారత్ జట్టుకి ఆడాలని. నా ఫస్ట్ సెలక్షన్స్ ట్రయల్స్‌ ఇంకా నాకు గుర్తుంది. జట్టులో‌కి నన్ను ఎంపిక చేయకుండా పక్కన పెట్టిన సెలక్టర్లు.. ఆటని ఇంకా మెరుగు పర్చుకోవాలని సూచించారు. వాస్తవానికి అప్పటికి నేను చాలా బాగా బ్యాటింగ్ చేస్తున్నాను. అయినప్పటికీ.. సెలక్టర్లు అలా నన్ను పక్కన పెట్టడంతో నిరాశకి గురయ్యా. కానీ.. ఆ తర్వాత కష్టపడి నా ఆటని మరింత మెరుగుపర్చుకున్నా. మీ కలని నెరవేర్చుకోవాలంటే కష్టపడాలి తప్ప.. అడ్డదారులు ఏమాత్రం సాయపడవు’ అని విద్యార్థులకి సచిన్ ఉపదేశించాడు.
Read More: రోహిత్ శర్మ ట్వీట్‌తో మళ్లీ జెర్సీ నెం.10 తెరపైకి
భారత్ తరఫున 24 ఏళ్లపాటు క్రికెట్ ఆడిన సచిన్ టెండూల్కర్ 200 టెస్టులు, 463 వన్డేలు ఆడాడు. ఈ క్రమంలో టెస్టుల్లో 51 సెంచరీలు బాదిన మాస్టర్.. వన్డేల్లోనూ 49 శతకాలు సాధించాడు. మొత్తంగా.. అంతర్జాతీయ క్రికెట్‌లో 100 శతకాల మార్క్‌ని అందుకున్న ఏకైక క్రికెటర్‌గా నిలిచాడు.